For steinaldermenneskene i Nordvest-Europa var dette et landområde med bosetning. De første menneskene som bodde der var neandertalere, som imidlertid døde ut for rundt 40 tusen år siden. Etter at klimaet ble mildere, og mer varmekjære dyr og planter gjorde sitt inntog, etablerte også det moderne mennesket seg i området. Arkeologiske funn fra disse menneskenes aktiviteter stammer fra Maglemosekulturen. Det har vært fremsatt hypoteser om at de første menneskene som bosatte seg i det som i dag er Norge, kom fra Doggerland.